Si Luis General Jr. sarong Bikolanong parasurat, peryodista, propesor sa kolehiyo sa leyes asin historya, soldado kan Ikaduwang Gerang Pankinaban, asín eminenteng abogado sa rona' nin Bicol. Namundág siya sa Ciudad nin Naga kan Agosto 15, 1921. Gatos an sinurat sa mga manlaen-laen na peryodiko. Autor kan libro ""Readings on Bicol Culture"" asin ""Serenade to a Stoic & other poems."" Parasurog legal nin mga katanosan pantao na kaso sa Bikol. Nagadan kan Oktobre 18, 1997 sa Naga. Siyá nagin kolumnista sa Balalong asín igwáng kolum na Yesterday In Today, asín kaapíl kan Kabikolan Cultural Association. Nagin man siyang komentarista sa radyo.